《石桥秋月》
明代·邓伯凯

鞭石为梁枕碧流，山河倒照一轮秋。三冬既免褰裳涉，五夜何须炳烛游。

玉兔长生寒影动，彩虹横卧瑞光浮。醉来脱帽思题柱，又恐嫦娥笑白头。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。